Seun met SANW-.38 aangekeer | Netwerk24
Seun met SANW-.38 aangekeer
'n Sewentienjarige seun van Worcester is verlede Donderdag (30 Mei) in Avianpark in besit van 'n .38-weermagrewolwer en -ammunisie vasgetrek.
Lede van die teenmisdaadeenheid was op 'n patrollie en het die jongman wat verdag gelyk het, genader.
"Hy het weggehardloop toe hy die polisie sien. Die polisie het op die vuurwapen en die ammunisie beslag gelê en 'n voorlopige ondersoek het gewys dit is 'n weermag-rewolwer," sê kapt. Lindikhaya Mkhontwana, 'n woordvoerder van die Worcester-polisie.